***Приложение № 3***

**Д О Г О В О Р**

Днес, ........ 2020 г., в гр. София, между:

**„УНИВЕРСИТЕТСКА СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ ПО ОНКОЛОГИЯ” ЕАД,** със седалище и адрес на управление: гр.София, район Студентски, п.к. 1756, ул. ”Пловдивско поле” № 6, ЕИК: 000662776, представлявано от д-р Стефан Константинов – изпълнителен директор и Димитрина Христова - главен счетоводител, наричано по-долу за краткост **ВЪЗЛОЖИТЕЛ**, от една страна,

и

**„.....................” ,** със седалище и адрес на управление: гр. ............................................................................................, представлявано от ............................................ – ........................................., наричано по-долу за краткост **ИЗПЪЛНИТЕЛ** от друга страна,

на основание чл. 112 от Закона за обществени поръчки и Решение № ............../............. г. на Изпълнителния директор за определяне на изпълнител на обществена поръчка, се сключи настоящият договор за следното:

**I. ПРЕДМЕТ НА ДОГОВОРА**

**Чл. 1. ИЗПЪЛНИТЕЛЯТ** се задължава да доставя на **ВЪЗЛОЖИТЕЛЯ** лекарствения продукт INN Fludeoxyglucose (18F)**,** АТС код ...................., с търговско наименование ............................................, притежател на разрешение за употреба ........................................., с производител ....................................................., който **ВЪЗЛОЖИТЕЛЯТ** ще ползва за диагностика на тумори с позитронно-емисионен томограф.

**ІІ. ЦЕНИ И ОБЩА СТОЙНОСТ НА ДОГОВОРА. СРОК**

**Чл. 2.(1) Единична** цена на една многодозова опаковкаFludeoxyglucose (18F) с активност към часа на калибриране както следва:

5.0 GBq **- ................... лв.** *(............................................)* **без вкл. ДДС и ........ лв. (......................) с вкл. ДДС;**

8.0 GBq **- ...................лв.** *(............................................)* **без вкл. ДДС и ........ лв. (......................) с вкл. ДДС;**

10.0 GBq **- ...................лв.** *(............................................)* **без вкл. ДДС и ........ лв. (......................) с вкл. ДДС;**

14.0 GBq **- ...................лв.** *(............................................)* **без вкл. ДДС и ........ лв. (......................) с вкл. ДДС;**

17.0 GBq **- ...................лв.** *(............................................)* **без вкл. ДДС и ........ лв. (......................) с вкл. ДДС.**

**(2) Общата стойност на настоящия договор е ........................... (..............................) лв. без вкл. ДДС и ............. лв. (.......................) с вкл. ДДС.**

**(3)** Единичната цена за една многодозова опаковка от лекарствения продукт включва: стойността на продукта, опаковка, защитни премосими контейнери, застраховка, транспортни разходи, както и всички други разходи за доставката до **ВЪЗЛОЖИТЕЛЯ** - Клиника по нуклеарна медицина.

**Чл. 3.** Единичната цена е определена до краен получател и местоизпълнение и не подлежи на промяна за срока на действие на договора, освен в случаите, предвидени в чл.116 от ЗОП.

**Чл. 4**. Договорът се сключва за срок от 12 (дванадесет) месеца, считано от датата на подписването му.

**ІІІ. УСЛОВИЯ И НАЧИН НА ПЛАЩАНЕ**

**Чл. 5.** Плащанията се извършват чрез банков превод по следната банкова сметка на **ИЗПЪЛНИТЕЛЯ:**

**IBAN:** ................

**BIC:** …...............

**Банка:** ..............

**(2)** Плащането се извършва в срок до 60 (шестдесет) календарни дни от доставката и след представяне на следните документи:

**а)** Оригинална фактура, издадена от **ИЗПЪЛНИТЕЛЯ**, подписана и одобрена от упълномощен представител на **ВЪЗЛОЖИТЕЛЯ**. Във фактурата се посочва номер и дата на договора;

**б)** Приемно – предавателен протокол за доставката, подписан от упълномощени представители на **ИЗПЪЛНИТЕЛЯ** и на **ВЪЗЛОЖИТЕЛЯ**.

**ІV. ДоставКА на ЛЕКАРСТВЕНИЯ ПРОДУКТ.**

**Преминаване на собствеността и риска**

**Чл. 6**.(1). Доставката на лекарствения продукт, предмет на настоящия договор се извършва след предварително съгласуван между ВЪЗЛОЖИТЕЛЯ и ИЗПЪЛНИТЕЛЯ месечен план за доставки, в който са включени датите за доставка, активност и час за калибриране. Месечният план за доставки се изпраща от ВЪЗЛОЖИТЕЛЯ не по-късно от 25-то (двадесет и пето) число на предходния месец. За потвърждаване на планираните доставки, ВЪЗЛОЖИТЕЛЯТ изпраща на ИЗПЪЛНИТЕЛЯ седмични заявки за доставка. Седмичните заявки за доставка се изпращат до ИЗПЪЛНИТЕЛЯ в срок до 12:00 ч. в четвъртък на седмицата предхождаща седмицата, за която се отнасят заявките. ВЪЗЛОЖИТЕЛЯТ може по всяко време да прави искане за допълнителни заявки за доставка, които трябва да бъдат съгласувани с ИЗПЪЛНИТЕЛЯ. Допълнителни заявки ще бъдат изпълнявани при условие че ИЗПЪЛНИТЕЛЯ разполага с техническа възможност. ВЪЗЛОЖИТЕЛЯ може да откаже дадена доставка не по-късно от 16:00ч. (шестнадесет) часа на деня предхождащ доставката.

(2). Доставките се извършват до Клиниката по нуклеарна медицина на ВЪЗЛОЖИТЕЛЯ, във времевия интервал 8:00 – 8:30 часа в деня, посочен в заявката по предходната ал. 1 като дата на доставка. В хода на изпълнение на договора, страните могат писмено да договорят и друг времеви интервал от деня.

(3). Мястото за доставка на лекарствените продукти е сервизния вход на „ПЕТ/КТ сектора“ на Клиниката по Нуклеарна медицина на ВЪЗЛОЖИТЕЛЯ.

(4). Всяка доставка следва да е придружена със следните документи: сертификат за условно сертифициране на продукта и приемно-предавателен протокол.

**Чл. 7.** В случай на форсмажорни обстоятелства или такива, които не зависят от ИЗПЪЛНИТЕЛЯ, последният е длъженда изпълни заявката, като осигури заявения лекарствен продукт от алтернативен източник, в срок до 72 (седемдесет и два) часа, като задължително съгласува промяната в доставката с началника на Клиниката по нуклеарна медицина на ВЪЗЛОЖИТЕЛЯ.

**Чл. 8.** **(1)** Собствеността и рискът от погиването или повреждането на лекарствения продукт преминава върху **възложителя** в момента на приемането му на мястото на доставяне и подписването на приемо-предавателния протокол.

**(2)** За точен час на доставяне се счита този, който е записан в приемно-предавателния протокол.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9. ВЪЗЛОЖИТЕЛЯТ,** чрез упълномощеното си лице, се задължава да изпраща на ИЗПЪЛНИТЕЛЯ писмените заявки по чл. 6, ал. 1 на факс: ………………… или е-mail ..........................

**Чл. 10. ВЪЗЛОЖИТЕЛЯТ** е длъжен да приеме доставката, ако тя отговаря на заявеното от него, доставена е в срок и на място, съгласно уговореното в чл. 6, ал .2 и ал. 3 от този договор, и доставения лекарствен продукт отговаря по вид, активност, качество и цена на договореното в този договор и заявката на ВЪЗЛОЖИТЕЛЯ.

**Чл. 11. ВЪЗЛОЖИТЕЛЯТ** е длъжен да заплати доставения лекарствен продукт съгласно уговореното в чл.5 от този договор.

**Чл. 12.(1). ВЪЗЛОЖИТЕЛЯТ,** чрез упълномощеното си лице, е длъжен да прегледа доставения лекарствен продукт и да подпише приемно-предавателния протокол за доставката.

(2). ВЪЗЛОЖИТЕЛЯТ има право да направи възражение за несъответствие в количеството, вида, активността, съгласно уговореното в раздел VІІ на този договор.

**Чл. 13. ВЪЗЛОЖИТЕЛЯТ** е длъжен да уведоми **ИЗПЪЛНИТЕЛЯ,** не по - късно от 16:00 (шестнадесет) часа в деня преди датата на доставката, в случай че по независещи от него обстоятелства не може да получи заявения продукт.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 14. (1) ИЗПЪЛНИТЕЛЯТ** е длъжен да извършва доставките по получените от ВЪЗЛОЖИТЕЛЯ заявки на посочената дата и в уговорения в договора срок.

**(2) ИЗПЪЛНИТЕЛЯТ** предава доставения лекарствен продукт на упълномощено от **ВЪЗЛОЖИТЕЛЯ** длъжностно лице, чрез съставяне на приемно-предавателния протокол, удостоверяващ, че лекарственият продукт е получен в съответния вид и активност, както и точният час на доставката и фактура за доставката.

**Чл. 15. ИЗПЪЛНИТЕЛЯТ** е длъжен при поискване да възстанови количеството или замени некачествен и негоден лекарствен продукт, без ВЪЗЛОЖИТЕЛЯ да заплаща допълнително за това.

**Чл. 16.**  Ако по време на изпълнението на договора **Изпълнителят**  се натъкне на обстоятелства, възпрепятстващи навременното изпълнение на договорените дейности, то **Изпълнителят** уведомява писмено **Възложителя** в срок до 16:00 (шестнадесет) часа в деня преди датата на доставката за закъснението, за неговата вероятна продължителност и причините, които са го породили. В случай на аварийни ситуации, срокът за уведомяване е до 08:00 ч. в деня на доставката. В зависимост от причините и размера на очакваното закъснение, **Възложителят** има право по своя преценка:

а) Да приеме изпълнението независимо от реализираната забава и да удържи неустойка в размер на 10 % от стойността на доставката.

б) Да приеме предложения срок за изпълнение, без да удържа неустойка за забавата.

в) Да приеме компенсация под формата на заместваща доставка или на следваща доставка с по-висока активност;

г) При липса на писмено уведомяване за закъснение на доставката, **ИЗПЪЛНИТЕЛЯТ** дължи неустойка в пълен размер съгл. чл. 19 от договора.

**Чл. 17. (1) ИЗПЪЛНИТЕЛЯТ** е длъжен да представи гаранция за изпълнение на договора в размер на 1 % от прогнозната стойността на договора без ДДС – ……….. /………………………./ лв. без ДДС, валидна за целия срок на договора.

(2) Гаранцията за изпълнение се представя в избраната форма от ИЗПЪЛНИТЕЛЯ, съгласно възможностите на чл. 111, ал. 5 от ЗОП.

**/3/** ВЪЗЛОЖИТЕЛЯТ връща на Изпълнителя гаранцията за изпълнение в 30-дневен срок от приключване на договора.

**/3/** Гаранцията за изпълнение на договора служи за:

- безусловно плащане на неустойки по реда на Раздел VІІ от този договор;

- безусловното й задържане в пълен размер в полза на Възложителя в случай на системно неизпълнение (повече от три доставки за период от един месец) на доставките по договора, както и във всички случаи на прекратяване действието на договора по вина на Изпълнителя или по искане на Изпълнителя при безвиновно поведение на Възложителя, както и във всички други случаи, посочени от българските закони.

**VІІ. ОтговорностИ. Рекламации. НЕУСТОЙКИ.**

**Чл. 18. (1) ВЪЗЛОЖИТЕЛЯТ** може да предявява рекламации пред **ИЗПЪЛНИТЕЛЯ** за:

а) Явни недостатъци и дефекти, неокомплектованост на лекарствен продукт или придружаващата го документация;

б) Скрити недостатъци - при констатиране на дефекти при употреба.

**(2)** Явните недостатъци се установяват при приемането на доставката, като констатираните такива се отбелязват в приемно - предавателния протокол и ИЗПЪЛНИТЕЛЯ се уведомява незабавно с искане за тяхното отстраняване.

**(3)** За скритите недостатъци се изготвя рекламация до ИЗПЪЛНИТЕЛЯ, в която се посочва номера на заявката, точното количество на получения лекарствен продукт, партидният номер, аргументирано основание за рекламация и конкретното искане на ВЪЗЛОЖИТЕЛЯ.

**(4)** ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за установените скрити недостатъци в срок до 3 (три) работни дни след констатирането им, но не повече от 3 (три) работни дни от датата на приемане на доставката и да поиска тяхната замяна.

**(5)** В срок от 5 работни дни от получаване на рекламацията, ИЗПЪЛНИТЕЛЯТ следва да отговори на ВЪЗЛОЖИТЕЛЯ писмено и конкретно, дали приема рекламацията или я отхвърля мотивирано.

**(6)** Ако ИЗПЪЛНИТЕЛЯ не приеме рекламацията, ВЪЗЛОЖИТЕЛЯ има правото да му търси отговорност по съдебен ред за претърпени загуби и/или вреди от рекламирания продукт.

**Чл. 19.** **(1).** За неизпълнение на задълженията си по чл. 7 на настоящия договор, **ИЗПЪЛНИТЕЛЯТ** дължи неустойка в размер на 5 % /пет процента/ на час върху стойността на неизпълненото в договорения срок задължение до момента на изпълнение, но не повече от 30 % (тридесет на сто) от стойността на забавената доставка.

**(2).** При неизпълнение на доставката, съгласно уговореното в чл. 6, ал. 2 и/или ал. 3 от този договор, ИЗПЪЛНИТЕЛЯТ дължи неустойка в размер на 30 % (тридесет процента) от цената на доставката.

**Чл**. **20.** При доставка на лекарствен продукт с по-малка от заявената активност, **ИЗПЪЛНИТЕЛЯТ** дължи неустойка в размер на 3 000 /три хиляди/ лева за всеки 1,5 GBq. При съгласие от страна на ВЪЗЛОЖИТЕЛЯ, неустойката може да се замени с компенсация под формата следваща доставка с по-висока активност.

**Чл. 21.** При всяко неизпълнение на задълженията по договора от страна на **ИЗПЪЛНИТЕЛЯ,** **ВЪЗЛОЖИТЕЛЯТ** удовлетворява претенциите си за неустойките както следва: от дължимото плащане, от гаранцията за изпълнение на договора или по нарочно издадена фактура. **ВЪЗЛОЖИТЕЛЯТ** може да потърси правата си по съдебен ред, в случай, че размера на гаранцията или на дължимото плащане са в по-малък размер от дължимата неустойка.

**VIII. НЕПРЕДВИДЕНИ обстоятелства**

**Чл. 22. (1)** Страните по настоящия договор не си дължат обезщетение за понесени вреди и/или загуби, ако последните са причинени в резултат на непредвидени обстоятелства по смисъла на § 2, т. 27 от ЗОП.

**(2)** Страната, изпаднала в забава поради непредвидени обстоятелства е длъжна да уведоми писмено насрещната страна незабавно след настъпването на събитието, причинило невъзможността за точно изпълнение.

**(3)** Ако страната, която е следвало да изпълни свое задължение по договора, е била в забава в момента на настъпването на непредвиденото обстоятелство, тя не може да се позовава на него за неизпълнението.

**(4)** Страната, засегната от непредвиденото обстоятелство, е длъжна да предприеме всички действия с грижата на добър стопанин, за да намали до минимум понесените от насрещната страна вреди и/или загуби.

**IХ. ПРЕКРАТЯВАНЕ НА ДОГОВОРА**

**Чл. 23.** **(1)** Този договор се прекратява с изтичането на срока му на действие, посочен в чл. 4 или предсрочно, по взаимно съгласие на страните, изразено писмено с допълнително споразумение към него

**(2)** **Възложителят** може да прекрати договора, ако в резултат на обстоятелства, възникнали след сключването му, не е в състояние да изпълнява своите задължения, като отправи 15 –дневно писмено предизвестие до ИЗПЪЛНИТЕЛЯ

**Чл. 24**. При системно виновно неизпълнение или неточно изпълнение или забавено изпълнение на **ИЗПЪЛНИТЕЛЯ**, изразяващо се в три доставки в продъжение на един месец, **ВЪЗЛОЖИТЕЛЯТ** има право да развали договора, едностранно, с 15-дневно писмено предизвестие.

**Чл. 25**. **ВЪЗЛОЖИТЕЛЯТ** има право да прекрати едностранно и без предизвестие настоящия договор, в случай на предявени повече от три рекламации по чл.18, ал.1, б. „б“ към **ИЗПЪЛНИТЕЛЯ.**

**Х. ДОПЪЛНИТЕЛНИ РАЗПОРЕДБИ**

**Чл. 26.** Нито една от страните няма право да прехвърля правата и/или задълженията си, произтичащи от този договор, освен при условията на чл. 117 от ЗОП.

**Чл. 27** Неуредените в този договор въпроси се уреждат съгласно ЗОП, ППЗОП, Търговския закон и ЗЗД, доколкото са приложимото към него действащо законодателство.

**Чл. 28. (1)** Страните полагат всички усилия да уредят в разбирателство всички спорове, възникнали помежду им във връзка с изпълнението на този договор.

**(2)** При нерешим чрез преговори спор между страните, същият се отнася за решаване пред компетентен български съд, по седалището на ВЪЗЛОЖИТЕЛЯ

**Чл. 29.** Всички съобщения между страните, свързани с изпълнението на този договор са валидни, ако са направени в писмена форма и са подписани от упълномощените лица на **ИЗПЪЛНИТЕЛЯ** и **ВЪЗЛОЖИТЕЛЯ:**

за **ВЪЗЛОЖИТЕЛЯ** - .......................................... - ........................................., тел. : ....., e-mail/факс …....................

за **ИЗПЪЛНИТЕЛЯ** - ........................................ - ........................................., тел. : ...... ....., e-mail/факс …....................

Неразделна част от настоящия договор са:

***Приложение № 1*** – Техническа спецификация на **ВЪЗЛОЖИТЕЛЯ**;

***Приложение № 2*** – Техническо предложение на **ИЗПЪЛНИТЕЛЯ** за изпълнение на поръчката

***Приложение № 3*** – Ценово предложение на **ИЗПЪЛНИТЕЛЯ**.

**При съставянето на настоящия договор се представиха следните документи:**

* Документи по чл. 112 от ЗОП, издадени от компетентните органи.
* Гаранция за изпълнение на договора.
* Валидна лицензия на ВЪЗЛОЖИТЕЛЯ за използване на източници на йонизиращи лъчения за медицински цели, отговаряща по количество и активност на предмета на договора, издадена от АЯР.

**Настоящият договор се подписа в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ, всеки един със силата на оригинал, както следва:**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**................................................ .............................................**

**д-р Стефан Константинов**

**ИЗПЪЛНИТЕЛЕН ДИРЕКТОР**

**.........................................................**

**Димитрина Христова**

**ГЛАВЕН СЧЕТОВОДИТЕЛ**